‘n Weeskind met mannemoed – toortsie.com
‘n Weeskind met mannemoed
Maart 12, 2017 Maart 16, 2017 ~ Toortsie
Koning Ahasveros was woedend omdat koningin Vasti hom so verneder deur nie toegelaat het dat hy met haar kan spog nie. Daardeur het sy haar koninginskap verloor.
Maar natuurlik het God weer hierdie verleentheid omskep in ‘n geleentheid om Sy volk te red, in die vorm van Ester, ‘n pragtige weeskind.
Mooi meisies is uitgesoek, het skoonheidsbehandeling ontvang en die regte dieet gevolg vir ‘n hele jaar lank. Uit al die meisies kies Ahasveros toe vir Ester as die nuwe koningin.
In daardie tyd het Haman behoorlik gekonkel om die Joodse volk uit te roei, maar met haar oom, Mordigai, se raad en aanmoediging het sy haar lewe in gevaar gestel om ongenooid voor die koning te verskyn. Hy het haar versoek aangehoor.
Danksy haar moedige optrede kon die Jode hulleself verdedig en het ‘n dag wat bedoel was as ‘n ramp, in ‘n triomf verander.
As ek van Ester lees, lees ek sagtheid en nederigheid raak, eienskappe wat ook koning Ahasveros van Persië se hart sag gemaak het. Tog was sy bereid om haar vrees in haar sak te steek en haar lewe te waag in belang van haar volk.
Danksy haar bereidwilligheid en waagmoed kon God haar as werktuig in Sy hand gebruik. Mag God ons ook vreesloos maak, gewillig om werktuie in Sy hand te wees!
Lees gerus die hele verhaal in die Bybelboek, Ester. Dis regtig ‘n interessante storie!
Posted in Geleefde Christenskap, Vroue in die Bybel	AhasverosEsterformidabele vroueVasti
‹ PreviousWie is Seres?
Next ›Dis droog!
10 thoughts on “‘n Weeskind met mannemoed”
Maart 12, 2017 om 11:00 nm
Esther mies n baie besonderse vrou te gewees het. Ek hou ook altyd van haar storie.
Maart 13, 2017 om 6:32 vm
Ja sy moes regtig.
Maart 13, 2017 om 2:02 vm
Nounet wakker geword, by julle is dit 2 uur in die oggend, en lekker aan jou storie gelees. Ester se verhaal sal my altyd fassineer. Gaan haar defnitief eendag in die hemel opsoek en vra dat sy weer vertel. 🌹
Maart 13, 2017 om 6:34 vm
Nog nooit só daaroor gedink nie! Ek hou ook baie van Debora, sal haar ook graag wil opsoek. En Petrus. Ag ek voel soos hy, storm in voor ek dink! 😁
Maart 13, 2017 om 8:28 vm
Twee vroue in die bybel wat my altyd fassineer is Esther en Maria Magdalene. Twee vreeslik uiteenlopende vroue, maar vroue met leeue moed. Lekker gelees Toortsie.
Maart 13, 2017 om 8:43 vm
Maart 13, 2017 om 9:07 vm
Het jy nou ophou skryf?
Maart 13, 2017 om 10:42 vm
Is mal oor Ester se verhaal. Baie belangrik vir die Jode ook. Die Purim fees is op die redding van die Jode op daardie tydstip gegrond.
Maart 13, 2017 om 9:36 nm
Ek het ‘n DVD van Ester die musical wat in die staatsteater opgevoer is onder regie van Joe Niemand waarin hy die Koning speel. Dit is puik probeer dit gerus te sien kry as jy dit nog nie gesien het nie https://www.youtube.com/watch?v=304dptGIz8I
Maart 13, 2017 om 11:54 nm
548 958 ste persoon wat hier inloer! Baie dankie en welkom! Hoop jy loer weer in.